हमारे संविधान ने प्रत्येक भारतीय को अभिव्यक्ति की स्वतंत्रता प्रदान की है। इस पर अंकुश लगाना अथवा दबाव डालना निश्चित रूप से हमारे मौलिक अधिकारों का हनन ही है। इन परिस्थितियों में अब जनतंत्र के सिपहसालारों को चिन्तन कर ऐसे प्रभावी कदम उठाने ही होंगे जिससे कोई भी पत्रकारिता की स्वतन्त्रता पर अवांछित शिकंजा कसने की हिमाकत न करे अन्यथा इनकी मनमर्जी देश को अवनति के रसातल में पहुँचाकर छोड़ेगी।